 Dịka ọ bụ ihe doro anya na ọrịa a mààrà aha ya bụ òzùrù ụwa ọnụ, e meela ka a mara na mmadụ karịrị nde iri abụọ nà-arịa ọrịa ịba ọcha nanya nala Nigeria, bụ nke nwa bekee kpọrọ Hepatitis.  Ọ bụ kọmishọna na-ahụ maka ahụike na steeti Anambra, bụ Dọkịta Vincent Ọkpala kwupùtàrà nke a oge ya na ndị nta akụkọ na-akparịta ụka nisi ụlọ ya dị nAwka bànyere mmemme ụbọchị ọrịa ịba ọcha nanya na mba ụwa nke ahọ 2019. O kwuru na ala Nigeria so notu nime mba ọrịa ịba ọcha nanya si agbasàwanye na mba ụwa dị iche-iche, nogoogo dịka pasentị iri na ótù nkịe ọrịa ịba ọcha nanya B na pasenti abụọ na ụma abụọ nke ịba ọcha nanya CH, bụkwa nke mkpokọta ya pụtara na mmadụ karịrị ndè iri abụọ nà-arịa ya bụ ọrịa nala anyị, ma bụrụkwa ndị amaghị banyere ihe egwù dị na ya, nakwa otu o si emetụta wee na-emetụta akụrụ mmadụ.O mekwàzịrị ka a mara na gọọmenti steeti ahụ na-agbasi mbọ ike esepughị aka ma na-ebukwa agha dị egwu ịhụ na e memìlàrà ya bụ ọrịa ma nyekwa ya ọsọ ụkwụ erughị ala na steeti ahụ.Na ntụnye nke ya, onyeisi nhazi atụmatụ ahụike ọhaneze na steeti ahụ, bụ Dọkịta Udechukwu Onyejimbe kọwara mkpa ọ dị na e nyèrè ya ajọ ọrịa ahụ ọsọ na steeti ahụ, ma kpọkwazie òkù ka onye ọbụla tinye aka nọrụ ịhụ na nke ahụ pụtara ìhè na ya bụ steeti.Na nkọwa ya bànyere ya bụ ọrịa, o mere ka a mara na ọ na-eme ka akụrụ mmadụ zaa azaa, ma kwuokwa na e nwèrè ọrịa ịba ọcha nanya A,B,CH,D na E, ya na ụzọ dị iche ha si agbasà, ụzọ e si achọpụta ha, nakwa ụzọ dị iche-iche e si egbochi ha.Ọ bụ nabalị iri abụọ na asatọ nke ọnwa ọbụla Julaị ahọ ọbụla ka a na-emerùbe mmemme ụbọchị ọrịa ọcha nanya na mba ụwa, ma isi ụlọ ọrụ na-ahụ maka ahụike na steeti ahụ màliterè nke ahọ a, na njikọ aka ha na ndị òtù Rotary Club Awka site ninye ndị ọrụ oyibo na steeti ahụ nnyòcha nefu maka ya bụ ọrịa.Isiokwu mmemme ahụ nke ahọ a bụ Tinye Ego nImemìlà Ọrịa Ịba Ọcha nAnya, nke pụtara, ma a sụgharịa ya Invest in Eliminating Hepatitis. 